अपने समापन भाषण में राष्‍ट्रपति श्री प्रणब मुखर्जी ने इस सम्‍मेलन के निष्‍कर्ष पर संतोष जाहिर करते हुए कहा कि पहली बार ऐसा एक पूर्ण दिवसीय सम्‍मेलन आयोजित किया गया जिसमें केंद्रीय विश्‍वविद्यालयों के 40 कुलपतियों ने न केवल आपस में बल्कि प्रधानमंत्री, केंद्रीय मानव संसाधन विकास मंत्रियों और विश्‍वविद्यालय अनुदान आयोग के अध्‍यक्ष के साथ भी अपने विचारों का आदान-प्रदान किया।